|  |  |  |
| --- | --- | --- |
| Tantárgy neve:Politikai- és szociálgeográfia | **Kódja:**  **NBT\_FD184K2** | **Kreditszáma:**  **2** |
| A tanóra típusa[[1]](#footnote-1): **előadás** és száma: **heti 2 óra** | | |
| A számonkérés módja (koll./gyj./egyéb[[2]](#footnote-2)): **kollokvium** | | |
| A tantárgy tantervi helye (hányadik félév): **3.** | | |
| Előtanulmányi feltételek *(ha vannak)*: **-** | | |
| **Tantárgyleírás**: | | |
| A kurzus során a politikai földrajz fogalomkészletének, módszereinek, elméleti forrásainak bemutatásán túl, betekintést nyújtunk az egyes európai és Európán kívüli gazdasági- politikai-kulturális nagyrégiók államföldrajzi-geopolitikai fejlődésébe, a határok működésébe. A politikai földrajz a tér perspektívájából reflektál a „Világ-falu”, a globalizálódó világ jelenségkörére, egyben felhívja a figyelmet, hogy a tradicionális, önálló etnikai-kulturális arculatú régiók sajátos - gazdaságilag életképes - egységei lehetnek a homogenizálódó világ szövetének. A korábbi nagyhatalmi-ideológiai szembenállást felváltó kultúraközi konfrontáció a politikai földrajz hagyományos kereteit szétfeszítve, felveti a multikulturalitás, a globalizáció és a transznacionális jelenségek reflektálásnak szükségességét. A szociálgeográfia az emberi társadalom, ill. csoportok funkcionális térformáló hatásaival foglalkozik. A kurzus során a szociálgeográfia történetét, alapfogalmait, kultúrtáj- és régiókoncepcióit, diszciplináris kapcsolódásait mutatjuk be. | | |
| A **3-5** legfontosabb *kötelező,* illetve *ajánlott***irodalom** (jegyzet, tankönyv) felsorolása biblio­gráfiai adatokkal (szerző, cím, kiadás adatai, oldalak, ISBN) | | |
| * Berényi István: A szociálgeográfia értelmezése. Egyetemi jegyzet. ELTE Eötvös Kiadó, Budapest, 1997 * Berényi István: A funkcionális tér szociálgeográfiai értelmezése. MTA Földrajztudományi Kutatóintézet, Budapest, 2003 * Bernek Á. (szerk.) : A globális világ politikai földrajza. Nemzeti Tankönyvkiadó, Budapest, 2002 * Pap Norbert-Tóth József (szerk.) : Európa politikai földrajza. JPTE, Pécs, 1997 * Huntington, Samuel P. : A civilizációk összecsapása és a világrend átalakulása. Európa Könyvkiadó Budapest, 1998 * Dr. Pap Norbert - Dr. Tóth József (szerk.) : Első Magyar Politikai Földrajzi Konferencia - Változó világ, átalakuló politikai földrajz JPTE TTK Földrajzi Intézet, Pécs, 1999 * Hajdú Zoltán –Pap Norbert – Tóth József (szerk.) : Az átalakuló Balkán politikai földrajzi kérdései. II. Magyar Politikai Földrajzi Konferencia. PTE TTK Földrajzi Intézet – Kelet-Mediterrán és Balkán Tanulmányok Központja, Pécs, 2001 * Mező F. : A politikai földrajz alapjai. Kossuth Egyetemi Kiadó, Debrecen, 2000 * Tóth József (szerk.) : Általános társadalomföldrajz I-II. Dialóg-Campus Kiadó, Pécs-Budapest, 2001 | | |
| **Tantárgy felelőse** (*név, beosztás, tud. fokozat*)**: Dr. Tóth Antal PhD főiskolai docens** | | |
| **Tantárgy oktatásába bevont oktató(k),** ha vannak(*név, beosztás, tud. fokozat*)**:**  **Dr. Tóth Antal PhD főiskolai docens** | | |

1. **Ftv. 147. §**  *tanóra:* a tantervben meghatározott tanulmányi követelmények teljesítéséhez oktató személyes közreműködését igénylő foglalkozás (előadás, szeminárium, gyakorlat, konzultáció) [↑](#footnote-ref-1)
2. pl. évközi beszámoló [↑](#footnote-ref-2)